**Петер Павел Главар** (2 мај 1721 – 24 јануари 1784) — крањски римокатолички свештеник, пчелар, писател и деловен човек.

Главар е роден во Љубљана и бил вонбрачно и напуштено дете на малтешкиот благородник Пјетро Џакомо де Тестаферата и на слугинка мештанка. Тој е израснат во Воповље во северна Крањска. Бидејќи брзо учел, отишол да учи за свештеник во Љубљана и околу 1738 година во Грац, каде што станал магистер на слободни уметности (латински: *magister artium liberalium*). Таму се запознал и со економските теории на француските физиократи. Неговото образование било широко и течно зборувал неколку европски јазици.

 Куќата на Главар во Коменда.
Главар се вратил во Крањска околу 1743 година. Тој се населил во Коменда во северниот дел на Крањска, каде што основал училиште во 1751 година и подигнал бенефициска зграда со библиотека во 1752 година. Библиотеката сè уште постои и содржи околу 2.000 книги од мноштво области на науката и уметноста. Моќната липа во Коменда веројатно била засадена од Главар во 1748 година и е именувана по него. Главар соработувал со уметници и му наредил на Франц Јеловшек да ја наслика куќата на корисникот и месната црква. Од 1754 до 1760 година, ја уредувал првата парохиска семејна книга на словенечки јазик, пишувајќи ги податоците за жителите на Коменда. Во 1761–66 година, тој ја подигнал високобарокната црква „Св. Ана" во Туњице.

Во 1766 година, Главар го купил замокот Ланшпреж (словенечки: *Lanšprež*, германски: *Landspreis*) во Гомила кај Мирна во средишниот дел на Крањска, каде што чувал пчеларник со околу 200 прилично профитабилни сандаци. Таму основал и пчеларско училиште и напишал неколку текстови за пчеларството, меѓу кои и *Pogovor o čebelnih rojih* (Разговор за пчелните роеви) од 1776–78 година, кој бил првиот научен текст на словенечки јазик, но бил изгубен и објавен дури во 1976 година. Тој бил поддржувач на сиромашните студенти. Починал во замокот Ланшпреж на 62-годишна возраст. Неговиот имот бил распределен меѓу сиромашните и користен за основање на Главаровата болница во Коменда во 1804 година.

Во 2006 година, бил продуциран ТВ-документарен филм за Петер Павел Главар.

Наводи
------

1. 1 2 3 4 5 6 7 8  „GLAVAR, Peter Pavel". *Gorenjci.si* (словенечки). Градска библиотека Крањ. Архивирано од изворникот на 2016-08-10. Посетено на 23 ноември 2023.
2. 1 2 3 4  Glonar, Joža (1925). „Glavar Peter Pavel". Во Vide Ogrin; Petra; Cankar; Izidor (уред.). *Slovenski biografski leksikon* (Slovenian). ISBN 978-961-268-001-5.CS1-одржување: непрепознаен јазик (link)[*мртва врска*]
3. 1 2 3 4  „Filmski portret Petra Pavla Glavarja" [A Film Portrait of Peter Pavel Glavar]. *MMC RTV Slovenija*. 10 декември 2006. ISSN 1581-372X. Посетено на 23 ноември 2023.
4. ↑  Šmid Hribar, Mateja; Golež, Gregor; Podjed, Dan; Kladnik, Drago; Erhartič, Bojan; Pavlin, Primož; Ines, Jerele (уред.). „Glavarjeva lipa". *Enciklopedija naravne in kulturne dediščine na Slovenskem – DEDI [Енциклопедија на природното и културното наследство на Словенија]* (словенечки). Посетено на 23 ноември 2023.
5. ↑  Demšar, Viktorijan (1979). „Prebivalci Komende po družinski knjigi Petra Pavla Glavarja" [The Inhabitants of Komenda as Described in the Family Book by Peter Pavel Glavar]. *Kronika: časopis za slovensko krajevno zgodovino [The Chronicle: the Newspaper for the Slovenian History of Places]* (Slovenian). Association of Slovenian Historical Societies, Section for the History of Places. **27** (1). ISSN 0023-4923.CS1-одржување: непрепознаен јазик (link)
6. ↑  Vidrih, Rebeka. „Cerkev sv. Ane v Tunjicah". Во Šmid Hribar, Mateja; Golež, Gregor; Podjed, Dan; Kladnik, Drago; Erhartič, Bojan; Pavlin, Primož; Ines, Jerele (уред.). *Enciklopedija naravne in kulturne dediščine na Slovenskem – DEDI [Енциклопедија на природното и културното наследство на Словенија]* (словенечки). Посетено на 23 ноември 2023.
7. ↑  Ciraj, Marta (2011). „Pogovor o čebelnih rojih". Во Šmid Hribar, Mateja; Golež, Gregor; Podjed, Dan; Kladnik, Drago; Erhartič, Bojan; Pavlin, Primož; Ines, Jerele (уред.). *Enciklopedija naravne in kulturne dediščine na Slovenskem – DEDI [Енциклопедија на природното и културното наследство на Словенија]* (словенечки).

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 57466893
* LCCN: n90695854
* ISNI: 0000 0001 0904 9140
* GND: 121312429

 |

 |